wickkiey/tamil-wikipedia-markdown huggingface dataset:
# வி. வர்ஷினி

**வி. வர்ஷினி** (பிறப்பு 28 ஆகஸ்ட் 1998), ஒரு இந்திய பெண் சதுரங்க விளையாட்டு வீரர். பிடே செப்டம்பர் 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.  

## சதுரங்க வாழ்க்கை
வர்ஷினி 2018 இல் ஒரு பெண் சர்வதேச மாஸ்டர் (WIM) ஆனார். மே 2018 இல் புவனேஸ்வரில் நடந்த கே.ஐ.ஐ.டி சர்வதேச சதுரங்க விழாவில் தனது முதல் பெண் கிராண்ட்மாஸ்டர் நெறியை அடைந்தார். அடுத்து டிசம்பர் 2018 இல் மும்பையில் நடந்த சர்வதேச கிரண்ட்மாஸ்டர் சதுரங்க போட்டியில், அவர் தனது இரண்டாவது பெண் கிராண்ட்மாஸ்டர் நெறியைப் பெற்றார். வர்ஷினி தனது மூன்றாவது மற்றும் இறுதி நெறியை ஆகஸ்ட் 2019 இல் ரிகா, லாட்வியாவில் நடந்த ரிகா தொழில்நுட்ப பல்கலைக்கழக திறந்த போட்டியில் அடைந்தார். அவர் இந்தியாவின் பதினெட்டாவது பெண் கிராண்ட்மாஸ்டர் ஆனார். செப்டம்பர் 2019 இல் அவருக்கு அதிகாரப்பூர்வமாக பெண் கிராண்ட்மாஸ்டர் (WGM) பட்டம் வழங்கப்பட்டது.  

காமன்வெல்த் சதுரங்க சாம்பியன்ஷிப்பில், 16 வயதிற்குட்பட்டோருக்கான தங்கப் பதக்கத்தையும், 18 வயதுக்குட்பட்டோருக்கான  
வெண்கலப் பதக்கத்தையும் வென்றுள்ளார். 2016 ஆம் ஆண்டில் விளையாட்டுப் பிரிவின் கீழ் கிண்டி, அண்ணா தொழில்நுட்ப மற்றும் ஆராய்ச்சி பல்கலைக்கழகத்தில் கிண்டி பொறியியல் கல்லூரியில் படிக்க தகுதி பெற்றார். இந்திய சதுரங்க வீராங்கனைகள் சர்வதேச போட்டிகளில் பங்கேற்பதில் உள்ள நிதி பற்றாக்குறை பற்றி வர்ஷினி பேசியுள்ளார்.  

## இதையும் பார்க்கவும்

- இந்திய சதுரங்க வீரர்களின் பட்டியல்
- இந்தியாவில் சதுரங்கம்
# இதய இலயமின்மை



பல்வகை இலயமின்மைகளும் குணப்படுத்தக் கூடும்.  

இலயமின்மை நோய்கள் மில்லியன் கணக்கானவர்களை பாதிக்கின்றன. ஐரோப்பாவிலும் வட and அமெரிக்காவிலும் 2014 ஆம் ஆண்டு நிலவரப்படி மேலறை குறுநடுக்கம் மக்கள்தொகையில் ஏறத்தாழ 2% முதல் 3% வரை பீடித்துள்ளது. 2013இல் மேலறை குறுநடுக்கம் மற்றும் மேலறை பதற்றம் காரணமாக 112,000 மரணங்கள் ஏற்பட்டுள்ளன; இது 1990களில் 29,000 மரணங்களாக இருந்தது. இதயக் குழலிய நோயால் இறந்தோரில் பாதிக்கும் மேற்பட்டோர் இதய நிறுத்தம் காரணமாக இறந்தனர். உலகளவில் இறந்தோரில் இது கிட்டத்தட்ட 15% ஆகும். உடனடி இதய இறப்பிற்கு 80% காரணமாக கீழறை இலயமின்மைகள் இருந்தன. இலயமின்மை நோய் எந்த அகவையிலும் ஏற்படலாம். இருப்பினும் அகவை முதிர்ந்தோரிடையே பெருமளவில் உள்ளது. குழந்தைகளுக்கும் இந்நோய் வரலாம். இதயத் துடிப்புகளின் வழமையான அளவு அகவைக்கு ஏற்ப வேறுபடும் என்பதை நினைவில் கொள்க.
# இராபர்ட் பிங்காம்

**இராபர்ட் சியார்ச்சு பிங்காம்** (*Robert George Bingham*) இங்கிலாந்து நாட்டிலுள்ள எடின்பர்க் பல்கலைக்கழகத்தில் பனிப்பாறை மற்றும் புவி இயற்பியல் பேராசிரியராகப் பணிபுரிகிறார். ஆர்க்டிக் மற்றும் அண்டார்டிக் அறிவியலுக்கான பங்களிப்புகளுக்காக பிங்காம் நன்கு அறியப்படுகிறார். நவீன பனிப்பாறை மாற்றம் மற்றும் செயல்முறைகளைப் புரிந்துகொள்ள புவி இயற்பியல், தொலைநிலை உணர்திறன் மற்றும் படிமமாக்கல் நுட்பங்களைப் பயன்படுத்துவதில் இவரது ஆராய்ச்சிகள் கவனம் செலுத்துகின்றன. மேலும், கடைசி பனியூழிக் காலத்தின் முடிவில் வடக்கு அரைக்கோளப் பனிப்பாறைகள் பின்வாங்குவதன் மூலம் விட்டுச் செல்லப்பட்ட நிலப்பரப்புகளைப் புரிந்துகொள்வதிலும் இவரது ஆராய்ச்சி கவனம் செலுத்துகிறது. துருவப் பனிக்கட்டி மாற்றத்தின் காரணங்களையும், உலக கடல் மட்டங்களுக்கு இவற்றின் பங்களிப்புகளையும் இவரது ஆய்வுகள் விவரிக்கின்றன.  

2013 ஆம் ஆண்டில் இவருக்கு துருவப் பதக்கம் வழங்கப்பட்டது. இவ்விருது துருவப் பகுதிகள் பற்றிய அறிவைப் பெறுவதற்காக ஆராய்ச்சிகள் மேற்கொள்வதற்காக மிகுந்த இன்னல்களுக்கிடையே துருவப் பயணங்களை மேற்கொள்ளும் அங்கீகரிக்கப்பட்ட பிரித்தானிய குடிமக்களுக்கு வழங்கப்படும் விருதாகும்.
# அப்துல்ரசாக் குர்னா


**அப்துல்ரசாக் குர்னா** (*Abdulrazak Gurnah*; பிறப்பு: 20 திசம்பர் 1948) ஐக்கிய இராச்சியத்தைச் சேர்ந்த புதின எழுத்தாளர் ஆவார். இவர் 1960களில் சான்சிபார் நாட்டில் இருந்து சான்சிபார் புரட்சியின் போது வெளியேறி அகதியாக ஐக்கிய இராச்சியத்தில் குடியேறினார். இவர் 1994 இல் எழுதிய *சொர்க்கம்* என்ற புதினம் மான் புக்கர் பரிசுக்குப் பரிந்துரைக்கப்பட்டது. இவருக்கு 2021 ஆம் ஆண்டிற்கான இலக்கியத்திற்கான நோபல் பரிசு வழங்கப்பட்டது.  

## வாழ்க்கைக் குறிப்பு
அப்துல்ரசாக் குர்னா 1948 திசம்பர் 20 இல் இன்றைய தான்சானியாவில் உள்ள சான்சிபார் சுல்தானகத்தில் பிறந்தார். சான்சிபார் புரட்சியின் போது அரபு மக்களுக்கெதிரான துன்புறுத்தலை அடுத்து, இவர் தனது 18-வது அகவையில் நாட்டை விட்டு வெளியேறினார். 1968 இல் இவர் ஏதிலியாக இங்கிலாந்து வந்து சேர்ந்தார்.  

இங்கிலாந்து கான்டர்பரி கிறைஸ்ட் சர்ச் கல்லூரியில் கல்வி கற்று இலண்டன் பல்கலைக்கழகத்தின் பட்டத்தைப் பெற்றுக் கொண்டார். பின்னர் கெண்ட் பல்கலைக்கழகத்தில் 1982 இல் *மேற்கு ஆப்பிரிக்கப் புதினங்களின் விமர்சனத்தின் அளவுகோல்* என்பதில் ஆய்வு மேற்கொண்டு முனைவர் பட்டத்தைப் பெற்றார். 1980 முதல் 1983 வரை நைஜீரியாவில் உள்ள பயேரோ பல்கலைக்கழகத்தில் விரிவுரையாளராகப் பணியாற்றினார். பின்னர் இளைப்பாறும் வரை கெண்ட் பல்கலைக்கழகத்தின் ஆங்கில மொழித் துறையில் பேராசிரியராகப் பணியாற்றினார்.  
- 2021 அக்டோபர் 7 இல் இவருக்கு 2021 இற்கான இலக்கியத்திற்கான நோபல் பரிசு "குடியேற்றவியத்தின் விளைவுகள், வளைகுடா நாடுகளில் கலாச்சாரங்கள் மற்றும் கண்டங்களுக்கிடையேயான ஏதிலிகளின் தலைவிதி ஆகியவற்றில் போக்குகளுக்காக" அறிவிக்கப்பட்டது.

## கருப்பொருள்
குர்னாவின் பெரும்பாலான படைப்புகள் கிழக்கு ஆப்பிரிக்காவின் கரையோரப் பகுதிகளை மையப்படுத்தி எழுதப்பட்டுள்ளன. இவரது புதினங்களில் ஒருவரைத் தவிர கதாநாயகர்கள் அனைவரும் சான்சிபாரில் பிறந்தவர்கள். குர்னாவின் புதினங்கள் கிழக்கு ஆப்பிரிக்க கதாநாயகர்களை அவர்களின் பரந்த சர்வதேச சூழலில் வைக்கின்றன என்று இலக்கிய விமர்சகர் புரூஸ் கிங் வாதிடுகிறார். எழுத்தாளர் ஐ. சாந்தன் தனது 'உள்ளங்கையில் உலக இலக்கியம்' (2010) என்ற நூலில் "குர்ணாவின் 'அமைதியை நாடுதல்' என்ற புதினம் இடப்பெயர்வு, பண்பாட்டு அடையாளங்கள் போன்றவற்றைப் பேசுகிறது," என்று குறிப்பிட்டுள்ளார்.
# இதயப் பெருக்கம்



**இதயப் பெருக்கம்** (**Cardiomegaly**/ **megacardia** / **megalocardia**) அல்லது **பேரிதயம்** என்ற மருத்துவநிலை இதயம் வழமையான அளவை விட பெரிதாக இருப்பதைக் குறிக்கிறது. பொதுவாக இந்த நோயாளிகள் "**விரிவடைந்த இதயம்** கொண்டவராக" குறிக்கப்படுகின்றனர்.  

பேரிதயம் ஓர் நோயாக கருதப்படுவதில்லை. உடற் பருமன் அல்லது குருதி ஊட்டக்குறை இதய நோய் போன்ற மற்ற நோய்களின் காரணமாக ஏற்படுவதாகும். இதயத்தின் எந்தப் பகுதி பெருக்கமடைந்துள்ளது என்பதைப் பொருத்து பேரிதயம் அபாயகரமான அறிகுறியாக அமையும். சில நேரங்களில் இதயத் திறனிழப்பும் ஏற்படலாம். அண்மைய ஆய்வுகள் பேரிதயத்துடன் இதய நிறுத்தம் ஏற்படும் வாய்ப்பு கூடுதலாக இருப்பதாக கண்டறிந்துள்ளன. இதயத் திறனிழப்பு வயதாக வயதாக கூடுகிறது. இது ஆண்களிலும் ஆபிரிக்க அமெரிக்கர்களிடையேயும் கூடுதலாக உள்ளது. இதயத் தசை நோயும் இதயப் பெருக்கத்துடன் தொடர்புடையது.  
இதயப் பெருக்கத்திற்கான காரணங்கள் நோயாளிக்கு நோயாளி வேறுபடுகின்றது. பல நேரங்களிலும் உயர் இரத்த அழுத்தம் அல்லது குருதி ஊட்டக்குறை இதய நோய் காரணமாக உள்ளது. பெருக்கமடைந்த இதயம் குருதியை திறனுடன் ஏற்றிட இயலாது. இதனால் குருதித்தேக்க இதயத் திறனிழப்பு ஏற்படுகின்றது. இதயப் பெருக்கம் நாளடைவில் குணமடையலாம், ஆனால் இதயப் பெருக்க நோயாளிகள் பலரும் வாழ்நாள் முழுமையும் மருந்துகள் எடுக்க வேண்டி இருக்கும். ஒருவருடைய நெருங்கிய குடும்ப உறுப்பினருக்கு பேரிதயம் இருந்தால் அவருக்கும் பேரிதயம் ஏற்படும் வாய்ப்பு கூடுதலாக உள்ளது (பிறவிநிலைக் கோளாறு).
# சால் வின்ஸ்டீன்


**சால் வின்ஸ்டீன்** (Saul Winstein) (அக்டோபர் 8, 1912 &#x2013; நவம்பர் 23, 1969) ஒரு யூத கனடிய வேதியியலாளர் ஆவார். இவர் *வின்ஸ்டீன் வினையை கண்டுபிடித்தார்.* நோர்போர்னைல் நேரயனியின் நிலைத்தன்மையை விளக்குவதற்கு மரபுசாரா நேரயனி தேவை என்று வாதிட்டார். ஹெர்பர்ட் சி. பிரவுனுடன் σ- இடமாற்றம் செய்யப்பட்ட கார்போநேரயனிகளின் இருப்பு பற்றிய விவாதத்தைத் தூண்டியது. நெருக்கமான அயனி இணை என்ற கருத்தையும் வின்ஸ்டீன் முதலில் முன்மொழிந்தார். இவர் கிரன்வால்ட்-வின்ஸ்டீன் சமன்பாட்டின் இணை ஆசிரியராக இருந்தார். இது கரைப்பானாற்பகுப்பு விகிதங்கள் பற்றியது.  

ரிச்சர்டு எஃப் கெக், தனது தொழில் வாழ்க்கையின் ஆரம்பத்தில் வின்ஸ்டீனுடன் முதுகலை படிப்பை மேற்கொண்டார் , வேதியியலுக்கான 2010 நோபல் பரிசை வென்றார்.
# போடிக்குட்டலப்பள்ளி


**போடிக்குட்டலப்பள்ளி** (*Bodikuttalapally*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643210. இந்த ஊரானது பஞ்சபள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாலக்கோட்டில் இருந்து 26 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 8 குடும்பங்களும் 42 மக்களும் வசிக்கின்றனர். இதில் 23 ஆண்களும் 19 பெண்களும் அடங்குவர்.  

## மேற்கோள்
# போலபகுத்தனஅள்ளி


**போலபகுத்தனஅள்ளி** (*Bolabhaguthanhalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643250. இந்த ஊரானது காட்டம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 264 குடும்பங்களும் 996 மக்களும் வசிக்கின்றனர். இதில் 518 ஆண்களும் 478 பெண்களும் அடங்குவர்.  

## கோயில்கள்
- போலபகுத்தனஅள்ளி திம்மராயர்சாமி கோயில்
- போலபகுத்தன அள்ளி பெருமாள் கோயில்
## மேற்கோள்
# பொம்மஅள்ளி


**பொம்மஅள்ளி** (*Bommahalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643230. இந்த ஊரானது பொம்மஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும், மாநிலத் தலைநகரான சென்னையில் இருந்து 280 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1297 குடும்பங்களும் 5146 மக்களும் வசிக்கின்றனர். இதில் 2705 ஆண்களும் 2441 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 58.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## கோயில்கள்
- பொம்மே அள்ளி திம்மராயசாமி கோயில்
- பொம்மே அள்ளி சென்றாயசாமி கோயில்
- பொம்மே அள்ளி பசுவேஸ்வரசாமி கோயில்

## மேற்கோள்
# நிவேதா மு. முருகன்


**நிவேதா மு. முருகன்** (*Nivedha M. Murugan*) என்பவர் தமிழ்நாட்டைச் சேர்ந்த இந்திய அரசியல்வாதியும் தமிழக சட்டப் பேரவை உறுப்பினரும் ஆவார். மயிலாடுதுறை, தரங்கம்பாடியினைச் சார்ந்த இவர் திராவிட முன்னேற்றக் கழகத்தின் உறுப்பினர். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில் பூம்புகார் சட்டமன்றத் தொகுதி திமுக வேட்பாளராகப் போட்டியிட்டு தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டுள்ளார்.. இத்தேர்தலில் மயிலாடுதுறை மாவட்டத்திலுள்ள பூம்புகார் தொகுதியில் இரண்டு முறை தொடர்ச்சியாக வெற்றிபெற்ற அ.தி.மு.க-வைச் சேர்ந்த பவுன்ராசை இவர் தோல்வியுறச் செய்தார்.
# பூகானஅள்ளி


**பூகானஅள்ளி** (*Booganahalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643284. இந்த ஊரானது பூகானஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1299 குடும்பங்களும் 5240 மக்களும் வசிக்கின்றனர். இதில் 2741 ஆண்களும் 2499 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 52.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## கோயில்கள்
- பூகான அள்ளி பைரவசாமி கோயில்
- பூகான அள்ளி பெருமாள் கோயில்

## மேற்கோள்
# சுசேன் வாக்கர்



**சுசேன் வாக்கர்** (*Suzanne Walker*) ஆர்வர்டு பல்கலைக்கழகத்தில் நுண்ணுயிரியல் மற்றும் மூலக்கூறு மரபியல் பேராசிரியராக உள்ளார். நுண்ணுயிர்க்கொல்லி இயங்கமைப்பு மற்றும் நுண்ணுயிர்க்கொல்லி எதிர்ப்பு ஆகிய பிரிவுகளில் இவரது ஆய்வுகள் அமைந்துள்ளன. 2020 ஆம் ஆண்டு தேசிய அறிவியல் அகாதமியில் இவர் தேர்ந்தெடுக்கப்பட்டார்.  

## தொழில்
வாக்கர் 1983 ஆம் ஆண்டு சிகாகோ பல்கலைக்கழகத்தில் ஆங்கில இலக்கியத்தில் பிஏ பட்டம் பெற்றார். 1992 ஆம் ஆண்டு பிரின்சுடன் பல்கலைக்கழகத்தில் கரிம வேதியியலில் முனைவர் பட்டம் பெற்றார். வாக்கர் 1995 ஆம் ஆண்டில், பிரின்சுடன் பல்கலைக்கழகத்தில் வேதியியலில் துணைப் பேராசிரியராக பணியில் சேர்ந்தார், 2003 ஆம் ஆண்டு ஒரு முழு நேர பேராசிரியர் பதவியை அடைந்தார். பிரின்சுடனில் வேதியியல் முழு பேராசிரியரான முதல் பெண் என்ற சிறப்பு இவருக்குக் கிடைத்தது. 2004 ஆண் ஆண்டு வாக்கர் ஆர்வர்டு மருத்துவப் பள்ளியில் ஆசிரியராக சேர்ந்தார்.  

2020 ஆம் ஆண்டு வாக்கர் தேசிய அறிவியல் அகாதமியின் உறுப்பினராகத் தேர்ந்தெடுக்கப்பட்டார் அமெரிக்க நுண்ணுயிரியியல் அகாதமியின் உறுப்பினராகவும் 2019 ஆம் ஆண்டு வாக்கர் தேர்ந்தெடுக்கப்பட்டார். அமெரிக்க வேதியியல் சங்கம் வழங்கும் ஆர்தர் சி. கோப் இசுகாலர் விருது மற்றும் ஆல்ஃபிரட் பி. இசுலோன் அறக்கட்டளை உறுப்பினர் தகுதியையும் பெற்றுள்ளார்.
# மன்ஜீத் கௌர்

**மன்ஜீத் கௌர்** (*Manjeet Kaur* ; பிறப்பு 4 ஏப்ரல் 1982) பஞ்சாப் மாநிலத்தைச் சேர்ந்த ஒரு இந்திய விரைவோட்ட விளையாட்டு வீரர் ஆவார். 16 சூன் 2004 அன்று சென்னையில் நடந்த தேசிய சுற்று தடகள போட்டியில் 51.05 வினாடிகளில் 400 மீட்டர் தேசிய சாதனையை படைத்தார். நவம்பர் 2001 முதல் கே. எம். பீனாமோல் வைத்திருந்த முந்தைய சாதனையை இவர் முறியடித்தார். இவ்வாறு செய்ததன் மூலம், 2004 ஏதென்ஸ் ஒலிம்பிக்கிற்கான தகுதிச் சுற்றில் தேர்ச்சி பெற்றார். சித்ரா சோமன், ராஜ்விந்தர் கௌர், க. மா. பீனாமோல் ஆகியோருடன் சேர்ந்து 4 x 400 மீட்டர் ஓட்டப்பந்தயத்தில் தற்போதைய தேசிய சாதனையை வைத்திருக்கும் அணியை உருவாக்குகினார்.  

## ஒலிம்பிக் போட்டிகள்
பஞ்சாப் காவல்துறையில் துணை காவல் கண்காணிப்பாளரான , மன்ஜீத் 2004 ஏதென்ஸ் ஒலிம்பிக்கில் 4 x 400 மீட்டர் ஓட்டப்பந்தயத்தில் இந்தியாவுக்காக போட்டியிட்டார். அங்கு இவரது அணி தற்போதைய தேசிய சாதனையை 3: 26.89 நேரத்துடன் அமைத்தது. பின்னர், பெய்ஜிங் ஒலிம்பிக்கில் இவர் 4 x 400 மீட்டர் ஓட்டத்தில் இந்தியாவை பிரதிநிதித்துவப்படுத்தினார். அங்கு இவரது அணி சதி கீதா, சித்ரா கே. சோமன் ,மந்தீப் கவுர் ஆகியோர் 3: 28.83 நேரத்தில் முடித்து ஏழாவது இடத்தை பிடித்தனர்.  
## ஆசிய விளையாட்டுப் போட்டிகள்
2006 ஆம் ஆண்டு தோஹா ஆசிய விளையாட்டுப் போட்டிகளில், மன்ஜீத் இந்தியாவை 4 x 400 மீட்டர் ஓட்டத்தில் தங்கத்தை பெற வழிநடத்தினார். முன்னதாக இதே நிகழ்வில், கசக்கஸ்தானைச் சேர்ந்த ஓல்கா தெரேஷ்கோவாவை பின்னுக்குத் தள்ளி மகளிர் 400 மீட்டர் ஓட்டத்தில் வெள்ளிப் பதக்கம் வென்றார். 2005 ஆம் ஆண்டில், இந்திய தடகளத்திற்கான இவரது பங்களிப்பிற்காக அருச்சுனா விருது வழங்கப்பட்டது.  

## பொதுநலவாய விளையாட்டுக்கள்
மன்ஜீத் கவுர் 2010 பொதுநலவாய விளையாட்டுப் போட்டிகளில் 4x400 மீ ஓட்டத்தில் மந்தீப் கவுர், சினி ஜோஸ், அசுவினி அக்குன்சியுடன் சேர்ந்து தங்கப் பதக்கம் வென்றார்.
# க. மா. பீனாமோல்

**800 m**: 2:02.01 (புது தில்லி, 2002)  

## விருதுகள்
பீனாமோலுக்கு 2000ஆம் ஆண்டில் அருச்சுனா விருது வழங்கப்பட்டது. இவர் துப்பாக்கி சுடுவதில் தொழில்முறை வல்லுநரான அஞ்சலி பகவத்துடன் சேர்ந்து 2002-2003 ஆம் ஆண்டில் இந்தியாவின் மிக உயர்ந்த விளையாட்டு கௌரவமான ராஜீவ் காந்தி கேல் ரத்னா விருதை இணைந்து பெற்றார். 2004ஆம் ஆண்டில், இவருக்கு பத்மசிறீ விருது வழங்கப்பட்டது.  

## தனிப்பட்ட வாழ்க்கை
பீனாமோல் ஒரு நோயியல் நிபுணரான மருத்துவர் விவேக் ஜார்ஜை மணந்தார். இவர்களுக்கு அசுவின், ஹாய்லி என இரு (எத்தியோப்பியா நாட்டு நீண்ட-தொலைவு தடகள ஓடுநர் ஹாய்லி கெப்ரசிலாசியின் பெயரிடப்பட்டது) குழந்தைகள் உள்ளனர்.
# சித்ரா சோமன்


**சித்ரா குளத்தும்முரியில் சோமன்** (*Chitra Kulathummuriyil Soman*) (பிறப்பு 10 சூலை 1983) இந்தியாவைச் சேர்ந்த விரைவோட்ட விளையாட்டு வீரர் ஆவார். இவர் கேரள மாநிலம் கோட்டயத்தில் பிறந்தார். இவர் 400 மீட்டர் ஓட்டத்தில் நிபுணத்துவம் பெற்றவராவார். ஒரு இந்திய வேகப்பந்து வீச்சாளர். சதி கீதா, க. மா. பீனாமோல், ராஜ்விந்தர் கௌர் ஆகியோருடன் சேர்ந்து 2004 கோடைகால ஒலிம்பிக்கில் 4 x 400 மீட்டர் ஓட்டத்தில் ஏழாம் இடத்தை அடைந்தார். இந்த அணி, கீதாவுக்கு பதிலாக மன்ஜீத் கௌர் ஓடியதால் 4 x 400 மீட்ட ஓட்டத்தில் 3: 26.89 நிமிட நேரத்தில் கடந்து தேசிய சாதனை படைத்தது. 2006 காமன்வெல்த் விளையாட்டுப் போட்டியில் வெள்ளிப் பதக்கம் வென்ற இந்திய அணிக்காகவும் இவர் ஓடினார். 2007ஆம் ஆண்டில், 23 சூன் 2007 அன்று குவகாத்தியில் நடைபெற்ற ஆசியப் போட்டித் தொடரிலும், 27 சூன் 2007 அன்று நடைபெற்ற ஓட்டத்திலும் 400 மீ ஓட்டப்பந்தயத்தில் சித்ரா சோமன் தங்கப் பதக்கம் வென்றார். சூலை 2007இல் அம்மானில் நடைபெற்ற ஆசிய தடகளப் போட்டியில் இந்திய பெண்கள் 4 × 400 மீ ஓட்ட அணியை தங்கத்திற்கு வழிநடத்தினார். 2008ஆம் ஆண்டில், பிப்ரவரி 2008 இல் தோகாவில் நடைபெற்ற தடகளத்தில் 3வது ஆசிய உள்ளரங்க விளையாட்டுப் போட்டிகளில் இந்திய பெண்கள் 4 × 400 மீ ஓட்ட அணிக்கு மற்றொரு வெற்றியை பெற்று சித்ரா மீண்டும் தனது திறமையை வெளிபடுத்தினார்.  

400 மீட்டரில் இவரது தனிப்பட்ட சிறந்த நேரம் 51.30 வினாடிகள், சூன் 2004 இல் சென்னையில் அடையப்பட்டது. இவர் பஞ்சாபைச் சேர்ந்தவரை 2011 இல் திருமணம் செய்து கொண்டார்.
# சித்ரா விசுவநாத்


**சித்ரா விசுவநாத்** (*Chitra Vishwanath*) பெங்களூருவைச் சேர்ந்த ஒரு இந்திய கட்டிடக் கலைஞர் ஆவார். இவர் சூழலியல் மற்றும் கட்டிடக்கலை தொடர்பான கருப்பொருள்களில் பணியாற்றுகிறார். இவர் 1991 முதல் தனது சொந்த கட்டிடக்கலை நிறுவனத்தை நடத்தி வருகிறார். இந்தியாவிலும், ஆப்பிரிக்காவிலும் பல திட்டங்களில் மற்ற கட்டிடக் கலைஞர்களுடன் பணிபுரிகிறார்.  

## தொழில்
சித்ரா விசுவநாத் தற்போது "BIOME சுற்றுச்சூழல் தீர்வுகள்" என்ற நிறுவனத்தின் முதன்மைக் கட்டிடக் கலைஞராகவும், அதன் நிர்வாக இயக்குநராகவும் உள்ளார். அனைத்து அளவுகளிலும் கட்டிடங்கள், நீர் சேகரிப்பு, துப்புரவு கட்டமைப்புகளை உள்ளடக்கிய 500க்கும் மேற்பட்ட திட்டங்களில் இவர் ஈடுபட்டுள்ளார். பூமி கட்டுமானத்தில் ஒரு அடிப்படை பொருள் உள்ளீடாக இவர் பல கட்டமைப்புகளை வடிவமைத்து கட்டியிருக்கிறார்.  

## சுயசரிதை
சித்ரா, நைஜீரியாவிலிருந்து குடிசார் பொறியியல் சான்றிதழையும் அகமதாபாத்தில் உள்ள சுற்றுச்சூழல் திட்டமிடல் மற்றும் தொழில்நுட்ப பல்கலைக்கழகத்தில் கட்டிடக்கலையில் இளங்கலையையும் படித்தார். இவர் தனது பயிற்சியை 1990இல் தொடங்கினார். கட்டடக்கலை வடிவமைப்புகளை உருவாக்கும் இவரது அணுகுமுறை உள்நாட்டு இயற்கை வளங்களுக்கு ஒரு செயலில் மற்றும் செயலற்ற முறையில் முக்கியத்துவம் அளிக்கிறது . நீர், ஆற்றல் மற்றும் நிலப் பயன்பாட்டு செயல்முறைகளை உள்ளடக்கிய, எளிதில் கிடைப்பது, உழைப்பு தீவிரம் மற்றும் கட்டுமானத்தின் எளிமை ஆகியவற்றைக் கருத்தில் கொண்டு சேறு அதன் கட்டடக்கலை வடிவமைப்புகளில் அடிப்படை உறுப்பை உருவாக்குகிறது.  

கட்டிடங்களின் மண் கட்டிடக்கலை என்ற கருப்பொருளை சுற்றுச்சூழலுக்கு உகந்ததாக ஊக்குவிப்பதற்காக, சித்ரா விசுவநாத் பெங்களூரில் 135 சதுர மீட்டர் (1,450 சதுர அடி) பரப்பளவில் தனது சொந்த மண் வீட்டை கட்டினார். இந்த அழகிய திட்டமிடப்பட்ட வீட்டின் தனித்துவமான அம்சம் என்னவென்றால், இது குளுரூட்டம் செய்யவோ அல்லது மின்விசிறிகளின் தேவையோ இருக்காது. மேலும், பல நிலைகளுடன் கட்டப்பட்டுள்ளது. மண் செங்கற்களால் செய்யப்பட்ட சுவர்களில் சுவர் பூச்சு இல்லை. சூரிய ஒளி மூலம் தண்ணீர் சூடாக்குதல், ஒளிமின்னழுத்தங்கள் மூலம் பகுதி மின்சாரம், தண்ணீர் தேவைகளில் 70% வழங்கப்படுகிறது. சுற்றுச்சூழல் கழிப்பறை திட மற்றும் திரவ கழிவுகளை பிரிப்பதற்கான வசதியையும் கொண்டுள்ளது. மொட்டை மாடியில் தாவரங்கள் மூலம் சாம்பல் நீர் சுத்திகரிக்கப்பட்டு மாடித் தோட்டத்திற்கும் பயன்படுத்தப்படுகிறது. மொட்டை மாடியில் உயிர்க்கூளக் கொதிகலனும் உள்ளது. இது குளிர்ந்த மேகமூட்டமான நாட்களில் தண்ணீரை சூடாக்க பயன்படுகிறது. மொட்டை மாடியில் 1,000 சதுர அடி (93 மீ 2) பரப்பளவு கொண்ட காய்கறி தோட்டமும் உள்ளது.  

நீர் சேகரிப்பு கட்டமைப்புகள், நீர் மேலாண்மை ஆகியவற்றில் நிபுணத்துவம் பெற்ற குடிசார் பொறியாளர் எஸ். விசுவநாத்தை இவர் திருமணம் செய்து கொண்டார். இவரது கணவரும் இவருடைய நிறுவனத்தில் ஒரு பங்குதாரராக உள்ளார்.
# டேவிட் எஸ். கோயர்



**டேவிட் சாமுவேல் கோயர்** (பிறப்பு: 22 திசம்பர் 1965) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர், புதின எழுத்தாளர் மற்றும் வரைகதை புத்தக எழுத்தாளர் ஆவார். இவர் பிளேடு (1998), பிளேடு 2 (2002), பிளேடு 3 (2003), சூப்பர் மேன் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற திரைப்படங்களுக்கு திரைக்கதை எழுதியதன் மூலம் பிரபலமானவர்.  

## ஆரம்ப கால வாழ்க்கை
கோயர் 22 திசம்பர் 1965 ஆம் ஆண்டில் ஐக்கிய அமெரிக்கா நாட்டில் ஏன் ஆர்பரில் ஒரு யூதர் குடும்பத்தில் பிறந்தார். இவருக்கு ஒரு சகோதரர் உண்டு. இவர்கள் இவரின் தாயால் வளர்க்கப்பட்டனர்.
# பால் ரூபெல்



**பால் ரூபெல்** (பிறப்பு: 6 செப்டம்பர் 1952) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் திரைப்படம் மற்றும் தொலைக்காட்சி இரண்டிலும் 25 ஆண்டுகளுக்கு மேலாக பணிபுரிந்துள்ளார். இவர் 1983 ஆம் ஆண்டு முதல் பிளேடு (1998), டிரான்ஸ்ஃபார்மர்ஸ் (2007), டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (2009), தோர் (2011), நீட் போர் ஸ்பீட் (2014), டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் (2014) போன்ற பல திரைப்படங்களில் திரைப்படத் தொகுப்பாளராக பணிபுரிந்துள்ளார். இவர் அமெரிக்க திரைப்படத்துறையில் திரைப்படத் தொகுப்பாளர் உறுப்பினராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
ரூபெல் 6 செப்டம்பர் 1952) ஆம் ஆண்டில் லாஸ் ஏஞ்சல்ஸ், கலிபோர்னியாவில் பிறந்து வளர்ந்து லாஸ் ஏஞ்சல்ஸில் உள்ள கலிபோர்னியா பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார்.
# சித்ரா சுப்ரமணியம்


**சித்ரா சுப்ரமணியம் துயெல்லா** (*Chitra Subramaniam Duella*) ஓர் இந்தியப் ஊடகவியலாளர் ஆவார். 1989 ஆம் ஆண்டில் முன்னாள் பிரதமர் ராஜீவ் காந்தியின் தேர்தல் தோல்விக்கு பரவலாக பங்களித்ததாக நம்பப்படும் போபர்ஸ் ஊழல் பற்றிய விசாரணைக்கு இவர் இந்தியாவில் அங்கீகரிக்கப்பட்டார். பொது சுகாதாரம், வர்த்தகக் கொள்கை, வளர்ச்சி திசைகள் , ஊடகத் துறையில் கவனம் செலுத்தும் ஜெனீவாவைச் சேர்ந்த CSDconsulting என்ற சிறப்பு ஆலோசனை நிறுவனத்தை நிறுவினார். *நியூஸ் மினிட்* - என்ற செய்தி இணையதளத்தின் இணை நிறுவனரும் நிர்வாக ஆசிரியரும் ஆவார். இவர் அர்ணாப் கோஸ்வாமியின் ரிபப்ளிக் தொலைக்காட்சியின் தலையங்க ஆலோசகராகவும் இருந்தார். 1989ஆம் ஆண்டில், சிறந்த பெண் ஊடகவியலாளருக்கான சாமேலி தேவி ஜெயின் விருது இவருக்கு வழங்கப்பட்டது.  

## சொந்த வாழ்க்கையும் கல்வியும்
சித்ரா 1958இல் இந்தியாவின் சார்க்கண்டின் சிந்திரியில் பிறந்தார். இவர் தில்லி பல்கலைக்கழகத்தின் லேடி ஸ்ரீ ராம் கல்லூரியில் ஆங்கில இலக்கியத்தில் இளங்கலை பட்டம் பெற்றார். இசுடான்போர்ட் பல்கலைக்கழகத்தில் ஊடகவியலில் முதுநிலை சான்றிதழ் பட்டமும். இந்திய மக்கள் தொடர்பு தொழில்நுட்ப நிறுவனத்தில் ஊடகவியலில் முதுகலை பட்டமும் பெற்றார். இவர் கணிதவியலாளரான முனைவர் ஜியான்கார்லோ துயெல்லா என்பவரை மணந்தார். தற்போது சுவிட்சர்லாந்தின் ஜெனீவாவில் வசிக்கிறார். இந்த தம்பதியருக்கு நித்யா துயெல்லா என்ற மகளும் நிகில் துயெல்லா என்ற மகனும் உள்ளனர். சித்ரா சிறந்த தெற்காசியப் பெண்களில் ஒருவராக பட்டியலிடப்பட்டுள்ளார்.
# கேப்டன் அமெரிக்கா (தொடர்)



**கேப்டன் அமெரிக்கா** என்பது 1944 ஆம் ஆண்டு ஒளிபரப்பான கருப்பு வெள்ளை மீநாயகன் தொடர் திரைப்படம் ஆகும். இது கேப்டன் அமெரிக்கா என்ற டைம்லி வரைகதை (தற்பொழுது மார்வெல் வரைகதை) கதாபாத்திரத்தை மையமாக வைத்து உருவாக்கப்பட்டுள்ளது.  

இந்த திரைப்படத்தை எல்மர் கிளிஃப்டன் மற்றும் ஜான் இங்கிலிஷ் ஆகியோர் இணைந்து இயக்க, டிக் பர்செல், லோர்னா கிரே, லியோனல் அட்வில், சார்லஸ் ட்ரோபிரிட்ஜ், ரஸ்ஸல் ஹிக்ஸ், ஜார்ஜ் ஜே. லூயிஸ் மற்றும் ஜான் டேவிட்சன் போன்ற பலர் நடித்துள்ளார்கள்.
# சித்ரா மாதவன்



**சித்ரா மாதவன்** (*Chithra Madhavan*) இந்திய வரலாற்றாசிரியர் ஆவார். இந்திய கோவில் வரலாறு, கட்டிடக்கலை, சிற்பம், படிமவியல் போன்ற தலைப்புகளில் இவரது கல்வியும், நிபுணத்துவமும் இருந்தது. இந்த பாடங்களில் எட்டு புத்தகங்களை எழுதியுள்ளார். இவர் இந்தியாவின் பல பல்கலைக்கழகங்களில் விருந்தினர் விரிவுரையாளராக உள்ளார். இவர் இந்தியன் எக்ஸ்பிரஸ் செய்தித்தாளில் இடம் பெறும் "கோவில் பேச்சு" (*Temple Talk*) பத்தியின் ஆசிரியர் ஆவார்.  

## புத்தகங்கள்
- *History and Culture of Tamil Nadu: As Gleaned from the Sanskrit Inscriptions*, published by D.K. Print World Ltd, 2005
- *Sanskrit Education and Literature: in Ancient and Medieval Tamil Nadu*, published by D.K. Print World Ltd, 2013
# வாலாபி



**வாலாபி** என்பது கங்காரு போன்ற விலங்கு ஆகும். இது கங்காருவை விட வடிவத்திலும், எடையிலும் சிறியவையாகும். இது ஆஸ்திரேலியா மற்றும் நியூ கினியாவைச் சேர்ந்த ஒரு சிறிய அல்லது நடுத்தர அளவிலான கங்காரு போன்ற விலங்கு ஆகும்.தற்போது இவைகள் நியூசிலாந்து நாட்டில் அறிமுகப்படுத்தப்பட்டுள்ளது. இவைகளின் தலை மற்றும் உடல் நீளம் 45 முதல் 105 செமீ (18 முதல் 41 அங்குலம்) மற்றும் வால் 33 முதல் 75 செமீ (13 முதல் 30 அங்குலம்) நீளம் கொண்டது. அறியப்பட்ட 19 வகையான வாலாபி இனங்களில் **பாறை-வாலாபி**கள் (பெட்ரோகேல் இனங்கள்) பாறைகளுக்கு இடையில் வாழ்கின்றன. பொதுவாக தண்ணீருக்கு அருகில் வாழும் இந்த இனத்தில் இரண்டு இனங்கள் ஆபத்தான நிலையில் உள்ளது. வாலாபிக்கள் முயல்களின் அசைவுகளையும் சில பழக்கங்களையும் கொண்டுள்ளது. ஆணி-வால் வாலாபியில் மூன்று இனங்கள் உள்ளது. இதன் வால் நுனியில் கொம்பு போன்ற அடர்த்தியான தூரிகை போன்ற அமைப்பு உள்ளது.  

இதன் துணை இனமான குவாக்கா விலங்கு மேற்கு ஆஸ்திரேலியாவில் உள்ளது. பிரஷ் வாலாபி இனங்களில் ஒன்றான குள்ள வாலாபி (நோட்டமக்ரோபஸ் டோர்கோப்சுலஸ்), நியூ கினியாவை பூர்வீகமாகக் கொண்டது, அறியப்பட்ட மிகச்சிறிய வாலாபியின் நீளம் மூக்கிலிருந்து வால் இறுதி வரை சுமார் 46 செமீ (18 அங்குலம்) மற்றும் எடை சுமார் 1.6 கிலோ (3.5 பவுண்ட்) கொண்டது. [3] வாலாபியின் இறைச்சி மற்றும் ரோமங்களுக்காக வேட்டையாடப்படுகிறது.  

## பொது விளக்கம்
பெரும்பாலான வாலாபி இனங்களின் உறுப்பினர்கள் சிறியயவைகளாக இருப்பினும், சில வகை வாலாபிகள் சுமார் இரண்டு மீட்டர் நீளம் வரை வளரும் (தலை முதல் வால் வரை). அவற்றின் சக்திவாய்ந்த பின்னங்கால்கள் அதிக வேகத்தில் ஓடுவதற்கும், அதிக உயரங்களை தாண்டுவதற்கும் மட்டுமல்லாமல், சாத்தியமான வேட்டையாடுபவர்களைத் தடுப்பதற்காக வலுவான உதை வழங்குவதற்கும் பயன்படுத்தப்படுகிறது. தம்மர் வாலாபி (நோட்டமக்ரோபஸ் யூஜெனி) வகை கணுக்கால் நீட்டிப்பு தசைநாண்களில் மீள் சேமிப்பைக் கொண்டுள்ளது. இவ்விலங்குகளின் வளர்சிதை மாற்ற விகிதம் 30-50% அதிகமாக இருக்கும். தம்மர் வாலாபி (மேக்ரோபஸ்-யூஜெனி) இரண்டு நீண்ட தசை-தசைநார் அலகுகளுக்கு வசந்தகால தசைநார் ஆற்றல் சேமிப்பு மற்றும் பொருளாதார தசை சக்தி உருவாக்கம் ஆகியவற்றின் வடிவமைப்பு முக்கியத்துவம் கண்டறியப்பட்டுள்ளது. வாலாபிக்கு ஒரு சக்திவாய்ந்த வால் உள்ளது, இது பெரும்பாலும் சமநிலை மற்றும் ஆதரவுக்காக பயன்படுத்தப்படுகிறது. இவைகளின் அடர்ந்த முடிகள் கொண்ட தோகுக்காகவும், இறைச்சிக்காகவும் வேட்டையாடப்படுகிறது. இவைகளின் உணவு புல், காய் கறிகள், இலைகள் மற்றும் பசுந்தலைகள் ஆகும்.  

## இனங்கள்

- ஏகில் வாலாபி
- கருப்புப் பட்டை வாலாபி
- பர்மா வாலாபி
- செங்கழுத்து வாலாபி
- தாமர் வாலாபி
- டூலாட்சி வாலாபி
- மேற்கு தூரிகை வாலாபி
- விப்டெயில் வாலாபி
- சதுப்பு நில வாலாபி
- பாறை வாழ் வாலாபிக்கள்
## இதனையும் காண்க
- கங்காரு
- குவாக்கா
# சாயா கங்குலி

**சாயா கங்குலி** (*Chhaya Ganguly*) இந்தியப் பின்னணிப் பாடகர் ஆவார். 26 வது தேசிய திரைப்பட விருதுகளில் "ஆப்கி யாத் ஆதி ரஹி ராத் பர்" என்ற முதல் திரைப்பட பாடலுக்காக சிறந்த பெண் பின்னணி பாடகருக்கான தேசிய திரைப்பட விருதைப் பெற்றார். அதே பாடலுக்காக, 27வது பிலிம்பேர் விருதுகளில் சிறந்த பெண் பின்னணிப் பாடகருக்கான பிலிம்பேர் விருதுக்கு பரிந்துரைக்கப்பட்டார்.  

## ஆரம்ப கால வாழ்க்கை
இவர் 1952 இல் மும்பையில் பிறந்தார். இவர் மும்பை பல்கலைக்கழகத்தில் தாவரவியலில் முதுநிலை அறிவியல் பட்டம் பெற்றார்.  

1983 ஆம் ஆண்டு மதுசூதனன் இயக்கிய *திரிகோன் கா சௌத்தா கோன்* என்ற பாலிவுட் படத்தில் "பியா பியா" என்ற கதைப்பாடலை இவர் பாடினார். நீண்ட இடைவெளிக்குப் பிறகு, இவர் 1990இல் திரையுலகுக்குத் திரும்பினார். பாஸ்கர் சந்தாவர்கர் இசையமைத்த அமோல் பலேகர் திரைப்படமான *தொடாசா ரூமணி ஹோ ஜெயேன்* என்ற படத்தில் தலைப்புப் பாடலை பாடினார்.
# சாயா வர்மா


**சாயா வர்மா** (*Chhaya Verma*) சத்தீசுகர் மாநிலத்தின் இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் தற்போது மாநில காங்கிரசு செயலாளராக உள்ளார்.  

சூன் 2016 இல், இவர் மாநிலங்களவை தேர்தல்களுக்கான கட்சியின் வேட்பாளராக அறிவிக்கப்பட்டு, 3 ஜூன் 2016 அன்று போட்டியின்றி தேர்ந்தெடுக்கப்பட்டார்.
# சாருமதி ராமச்சந்திரன்



**சாருமதி ராமச்சந்திரன்** (Charumathi Ramachandran) (பிறப்பு 12 சூலை 1951) ஓர் கர்நாடக இசைப் பாடகியாவார். எம். எல் வசந்தகுமாரியிடம் இசைப் பயிற்சிப் பெற்றவர். சென்னைப் பல்கலைக்கழகத்தில் இசை கற்று தங்கப் பதக்கம் வென்றவர். இந்துஸ்தானி இசை வடிவங்களை கருநாடக இசையில் அறிமுகப்படுத்திய முதற் பாடகர் இவராவார். இவர் கருநாடக இசைப் பாடகரான திருச்சூர் வி.ராமச்சந்திரனை மணந்தார்.
# உரோமாலா சின்கா


**உரோமோலா சின்கா** (*Romola Sinha* ;1913-2010) இந்தியாவின் மேற்கு வங்காளத்தின்கொல்கத்தாவைச் சேர்ந்த பெண்களின் உரிமைகளுக்காக குரல் கொடுக்கும் சமூக ஆர்வலர் ஆவார். இவர் சிறு வயதிலிருந்தே சமூகப் பணிகளிலும் பெண்கள் உரிமைச் செயல்பாடுகளிலும் ஈடுபட்டார். தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடியதற்காக இவர் குறிப்பிடப்பட்டார்.  

## குடும்பம்
இவர் திருமதி ச. பி. சின்ஹா என்றும் அறியப்பட்டார். இந்திய ஆட்சிப் பணியாளரும் சிறந்த வழக்கறிஞருமான இவரது கணவர் சுசில் குமார் சின்ஹா, புகழ்பெற்ற குற்றவியல் நடுவர் மற்றும் மாவட்ட ஆட்சியராக இருந்தார். மேலும் ராய்பூரின் நன்கறியப்பட்ட பரோன் சின்ஹா குடும்பத்தைச் சேர்ந்தவர் . இவரது கணவர் ராய்பூரின் சத்யேந்திர பிரசன்னோ சின்காவின் இரண்டாவது மகன் ஆவார். பீகார் மற்றும் ஒரிசா மாகாணத்தின் ஒரே இந்திய ஆளுநராக இருந்தார். சுதந்திரத்திற்கு முன்பு பிரபுக்களின் இல்லத்திற்கு உயர்த்தப்பட்ட ஒரே இந்தியரும் ஆவார்.  

## பணிகள்
சாருலதா முகர்ஜி, கூச் பெகரின் மகாராணி சுனிதி தேவி, மயூர்பஞ்சு மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். 1933இல் ஒழுக்கக்கேடு சட்டம் நிறைவேற்றிய பிறகு, அனைத்து வங்காள பெண்கள் சங்கம் சிறுமிகளை மீட்டு, தம் தம்மில் அனைத்து வங்காள மகளிர் தொழில்துறை நிறுவனம் என்ற மறுவாழ்வு இல்லத்தைத் தொடங்கியது. இவர், பின்னர் மேற்கு வங்கத்தில் மத்திய சமூக நல வாரியத்தின் முதல் தலைவரானார். இது துர்காபாய் தேஷ்முக் மூலம் தேசிய அளவில் நிறுவப்பட்டது. 1932இல் கூச் பெகாரின் மகாராணி சுனிதி தேவியின் தலைமையில் நிறுவப்பட்ட அனைத்து வங்காள மகளிர் சங்கத்தின் முதல் செயலாளராகவும் இருந்தார்  

பின்னர் பல ஆண்டுகள் அனைத்து வங்காள பெண்கள் சங்கத்தின் தலைவராக இருந்தார். பின்னர் இவர் தனது மற்ற சமகாலத்தவர்களான ரேணுகா ரே, சீதா சௌத்ரி , ஆரத்தி சென் ஆகியோருடன் இணைந்து பணியாற்றினார். மேற்கு வங்காளத்தில் இருந்து ஷீலா தவார், பெலா சென், மானேக் மோடி, ஜெய சலீஹா, பிரணாதி கோசல், கோர்செத் நாரீவாலா போன்ற பிற தலைமுறை பெண் ஆர்வலர்களுக்கு வழிகாட்டுபவராகவும் இருந்தார்.
# திமீத்திரி முராத்தொவ்


**திமீத்திரி அந்திரியேவிச் முராத்தொவ்** (*Dmitry Andreyevich Muratov*; , பிறப்பு: 30 அக்டோபர் 1961) என்பவர் உருசியப் பத்திரிகையாளர் ஆவார். இவர் *நோவயா கசியெத்தா* பத்திரிகையின் ஆசிரியராக 1995 முதல் 2017 வரை பணியாற்றினார். இவருக்கு 2021 இற்கான அமைதிக்கான நோபல் பரிசு பிலிப்பீன்சின் ஊடகவியலாளர் மரியா இரேசாவுடன் இணைந்து வழங்கப்பட்டது.  

பத்திரிக்கையாளர்களைப் பாதுகாக்கும் குழுவால் *நோவயா கசியெத்தா* பத்திரிகை "உருசியாவில் இன்று தேசிய செல்வாக்குள்ள உண்மையான விமர்சன செய்தித்தாள்" என்று அழைக்கப்படுகிறது. அரசாங்க ஊழல் மற்றும் மனித உரிமை மீறல்கள் போன்ற முக்கிய தலைப்புகளில் முழுமையான அறிக்கைகளுக்காக இந்தப் பத்திரிகை அறியப்படுகிறது.  

2007 ஆம் ஆண்டில், பத்திரிகையாளர்களைப் பாதுகாக்கும் குழு இவருக்கு சர்வதேச பத்திரிகை சுதந்திர விருதை வழங்கியது. தாக்குதல்கள், அச்சுறுத்தல்கள், சிறைவாசங்களை எதிர்கொண்டு பத்திரிகை சுதந்திரத்தை பாதுகாப்பதில் தைரியம் காட்டும் பத்திரிகையாளர்களுக்கு இந்த விருது வழங்கப்படுகிறது. 2010 இல் இவருக்கு பிரான்சின் உயர் விருதான செவாலியே விருது வழங்கப்பட்டது.
# சாருலதா முகர்ஜி

**சாருலதா முகர்ஜி** (*Charulata Mukherjee*) பிரம்ம சமாஜம், அகில இந்திய மகளிர் மாநாட்டோடு தொடர்புடைய மகளிர் உரிமை ஆர்வலரும், கொல்கத்தாவைச் சேர்ந்த சமூக சேவகரும் ஆவார். இவர் தனது சமூக மற்றும் பெண்கள் உரிமைச் செயல்பாடுகளுக்காகப் புகழ்பெற்றார். இவர் அகில இந்திய மகளிர் மாநாட்டின் தீவிர உறுப்பினராக இருந்தார். மேலும், அம்ரித் கவுர், ராணி ராஜ்வாடே, முத்துலட்சுமி ரெட்டி, அன்சா மேத்தா போன்ற பிற சமகாலத்தவர்களுடன் பணியாற்றினார்.  

தனது மகள் ரேணுகா ராய், கூச் பெகரின் மகாராணி சுனிதி தேவி, மயூர்பஞ்சு மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். இவர்கள் தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர்.  

இவர் முனைவர் பி. கே. ராய் - வங்காளக் கல்வியாளர் சரளா ராய் ஆகியோரின் மகள். அரவிந்தருடன் சேர்ந்து இந்தியாவில் தேசிய கல்வி முறையை நிறுவுவதில் முன்னோடியாக இருந்த சதீஷ் சந்திர முகர்ஜி என்பவரை மணந்தார். சுப்ரத்தோ முகர்ஜி, பிரசண்தோ முகர்ஜி என்ற ஒரு மகன்களும், ரேணுகா ராய் என்ற ஒரு மகளும் உள்ளனர்.
# சாருல் மாலிக்


**சாருல் மாலிக்** (Charul Malik) இந்தியாவைச் சேர்ந்தஓர் செய்தி தொகுப்பாளரும், ஊடகவியலாளரும் ஆவார். இவர் இப்போது இந்தியா தொலைக்காட்சியில் ஒரு தொகுப்பாளராகவும் நிர்வாக ஆசிரியராகவும் சேர்ந்துள்ளார். இதற்கு முன் இவர் மும்பையின் ஆஜ் தக் தொலைக்காட்சியில் இணை ஆசிரியராகவும் தொகுப்பாளராக பணியாற்றினார்.  

## ஆரம்ப கால வாழ்க்கை
பரிதாபாதைச் (அரியானா) சேர்ந்த இவரது பெற்றோர் சண்டிகருக்கு குடிபெயர்ந்த்னர். இவரது தந்தை ஜி. எஸ். மாலிக் பஞ்சாப் மற்றும் அரியானா உயர்நீதிமன்றத்தில் ஒரு வழக்கறிஞராக இருந்தார். இவரது தாயார் ஆஷா மாலிக், சண்டிகரில் ஆசிரியராக இருக்கிறார். இவருக்கு பருல் என்ற இரட்டை சகோதரியும் கௌரவ் மாலிக் என்ற ஒரு தம்பியும் உள்ளனர்.  

தனது ஆரம்பக்கல்விக்குப் பிறகு சட்டப் பட்டம் பெற்றார். நடப்பு விவகாரங்களுக்கான படிப்புக்கு இவர் சேர விரும்பினார். எனவே ஒரு வழக்கறிஞரான இவரது தந்தை, இவரை சட்டக் கல்லூரியில் சேர அறிவுறுத்தினார்.  

சாருல் தனது குழந்தைப் பருவத்தின் பெரும்பகுதியை தனது குடும்பத்துடன் தொலைக்காட்சி பார்த்துக் கழித்ததாகக் கூறினார். அந்த நாட்களில், தூர்தர்ஷன் மட்டுமே தொலைக்காட்சி சேனலாக இருந்தது, சல்மா சுல்தான் மற்றும் நளினி சிங் அவரது முன்மாதிரியாக இருந்தனர்.  

## தொழில்
சாருல் மாலிக் ஒரு நேர்காணல் மூலம் ஜெயின் தொலைக்காட்சியின் செய்தி தொலைக்காட்சியில் தனது தொழில் வாழ்க்கையைத் தொடங்கினார். மேலும், விரிவடைந்துவரும் துறையில் சிறந்த செய்தி வாசகர்களில் ஒருவராக மாறினார். புகழ்பெற்ற தொலைக்காட்சி பிரபலங்களான பிரனாய் ராய் , வினோத் துவா ஆகியோர் ஒன்றுக்கு மேற்பட்ட சந்தர்ப்பங்களில் இவரது சிறந்த பேச்சின் மூலம் இவரை பாராட்டியுள்ளனர். "அவர்களின் பாராட்டுகள் எனக்கு அதிக நம்பிக்கையையும் உத்வேகத்தையும் ஊட்டியது" என்கிறார்.  

சாருல் ஸ்டார் நியூஸ் தொலைக்காட்சியில் (இப்போது ஏபிபி நியூஸ்) சேர்வதற்கு முன்பு சஹாரா சமே தொலைக்காட்சியில் பணிபுரிந்தார். அதில் இவர் 2006 முதல் தொடர்ந்து செய்திகளை வழங்கி முன்னணி அறிவிப்பாளர்களில் ஒருவராக இருந்தார்.  

சாருலுக்கு பத்திரிக்கை மற்றும் செய்தி தொகுப்பில் 16 ஆண்டுகளுக்கும் மேலான பரந்த அனுபவம் உள்ளது. அரசியல், பொழுதுபோக்கு, விளையாட்டு, வியாபாரம் போன்ற அனைத்துப் பொருள்களையும் கையாளும் இவர் பல பேச்சு நிகழ்ச்சிகளை தொகுத்து வழங்கினார். மேலும், பல்வேறு தரப்பு மக்களையும் பேட்டி எடுத்தார்.  

## விருதுகளும் அங்கீகாரமும்
சறுக்கிக் கொண்டே நேரடி நேர்காணலை நடத்திய உலகின் ஒரே செய்தியாளராக சாருல் மட்டுமே இருந்தார். மேலும் இது லிம்கா சாதனைகள் புத்தகத்தில் அங்கீகரிக்கப்பட்டுள்ளது.  

சாருலுக்கு சமீபத்தில் செய்தி தொலைக்காட்சி விருது 2014இல் "சிறந்த பொழுதுபோக்கு செய்தி தொகுப்பாளர் " விருது வழங்கப்பட்டது.  

2014/15 ஆம் ஆண்டிற்கான சிறந்த பொழுதுபோக்கு செய்தி தொகுப்பாளருக்கான மை சிட்டி விருதையும் சாருல் வென்றார்.  

சாருல் ஆசிய பார்வையாளர்கள் தொலைக்காட்சி விருதுகளில் சிறந்த தொகுப்பாளராகவும் பரிந்துரைக்கப்பட்டார். இதில் இவர் இறுதி சுற்றில் என்டிடிவி 24x7யின் பர்கா தத்திடம் தோல்வியடைந்தார்.  

சாருல் பத்திரிகை மற்றும் செய்தி வாசிப்புத் துறையில் சாதித்ததற்காக பல விருதுகளையும் பாராட்டுகளையும் பெற்றுள்ளார். இவர் சமீபத்திய ஆண்டுகளில் சிறந்த பொழுதுபோக்குத் தொகுப்பாளராக இருந்தார்.  

சாருல் பாபிஜி கர் பர் ஹாய் போன்ற பிரபலமான தொலைக்காட்சித் தொடர்களிலும் நடித்துள்ளார். மேலும் இவர் ஒரு நடிகையாக அனைவராலும் பாராட்டப்பட்டார்.
# சுசரு தேவி



**மகாராணி சுசரு தேவி** (அல்லது **சுசர தேவி** ) (9 அக்டோபர் 1874 - 14 திசம்பர் 1959) இந்தியாவின் மயூர்பஞ்சின் மகாராணி ஆவார். மேலும் பெண்கள் உரிமை ஆர்வலராக அறியப்பட்டார்  

## ஆரம்ப கால வாழ்க்கை
கொல்கத்தாவின் பிரம்ம சமாஜ சீர்திருத்தவாதி கேசப் சந்திர சென்னின் மகளாக ஒரு வங்காள இந்து குடும்பத்தில் பிறந்தார். இவர் மயூர்பஞ்ச் மாநிலத்தின் மகாராஜா சிறீராம் சந்திர பஞ்ச் தேவ் என்பவரை (1871-1912) 1904இல் மணந்தார். இது மகாராஜாவின் முதல் மனைவி இறந்த பிறகு நடந்த இரண்டாவது திருமணம் ஆகும். மகாராஜாவுடனான திருமணத்திலிருந்து, இவருக்கு ஒரு மகனும் இரண்டு மகள்களும் இருந்தனர். இவர்களின் ஒரே மகன், மகாராஜ் குமார் துருவேந்திர பஞ்ச் தேவ் (1908-1945), இரண்டாம் உலகப் போரின்போது வீரமரணம் அடைந்த அரச கழக வான்படை விமானி ஆவார்.  

## பணிகள்
இவரும் இவரது சகோதரி சுனிதி தேவியும் 1908இல் டார்ஜீலிங்கில் மகாராணி பெண்கள் மேல்நிலைப்பள்ளியை நிறுவினர். மகாராணி சுசரு தேவி 1931இல் வங்காள பெண்கள் கல்வி அமைப்பின் தலைவராக தேர்ந்தெடுக்கப்பட்டார். 1932இல் இவரது சகோதரி சுனிதி தேவியின் திடீர் மரணத்திற்குப் பிறகு, இவர் அனைத்து வங்காள பெண்கள் சங்கத்தின் தலைவராக தேர்ந்தெடுக்கப்பட்டார். கொல்கத்தாவில் இவர் தனது சமகாலத்தவர்களான சாருலதா முகர்ஜி, சரோஜ் நளினி தத், டி. ஆர். நெல்லி தனது சகோதரி சுனிதி தேவி போன்றவர்களுடன் சேர்ந்து தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர்.  

## இறப்பு
சுசரு தேவி 1959இல் இறந்தார்.
# அய்யனார் கோட்டை


**ஐயனார் கோட்டை**, (ஆங்கிலத்தில்:Iyyanar kottai) இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டம், மாரண்டஅள்ளி அருகே உள்ள கெண்டேனஅள்ளி ஊராட்சியில் உள்ள ஒரு கிராமம் ஆகும்.  

## கோவில்கள்

1. ஐயனார் கோட்டை அருகே உள்ள எல்லைக்கட்டு மாரியம்மன் கோவில் உள்ளது இது பழமையான கோவிலாக திகழ்கிறது.
1. ஐயனார் கொட்டாயில் உள்ள சிவன் கோவில் இப்பகுதிகளில் பிரபலமான கோவிலாக திகழ்கிறது.
1. இப்பகுதியில் உள்ள ஆஞ்சநேயர் கோவில் சிறப்பு பெற்றதாகும்.

## அமைவிடம்
ஐயனார் கோட்டை தருமபுரியில் இருந்து 40 கிலோ மீட்டர் தொலைவிலும், மாரண்டஅள்ளியில் இருந்து 10 கிலோமீட்டர் தூரத்திலும், கிருஷ்ணகிரியில் இருந்து 45 கிலோமீட்டர் தூரத்திலும், ஒசூரில் இருந்து 60 கிலோமீட்டர் தூரத்திலும் அமைந்துள்ளது. ஐயனார் கோட்டை மூன்று புறமும் உயர்ந்த மலைகளைக் கொண்ட ஒரு பகுதியாகும். மேலும் இம்மலைகள் காவிரி வடக்கு காட்டுயிர் காப்பகம் அருகில் அழகாக அமைந்துள்ளது.  

## போக்குவரத்து
ஐயனார் கோட்டைக்கு பிரதான சாலையாக மாரண்டஅள்ளியில் இருந்து சாஸ்திரமுட்லு வழியாக ஐயனார் கோட்டையை அடையலாம். மேலும் தேன்கனிக்கோட்டையில் இருந்து இருதுகோட்டை, அய்யூர், பெட்டமுகலாளம், தோழன்கிணறு, அண்ணாநகர்,<nowiki/>சாஸ்திரமுட்லு வழியாக ஐயனார் கோட்டை<nowiki/>யை அடையலாம். இராயக்கோட்டையில் இருந்து பஞ்சப்பள்ளி சாஸ்திரமுட்லு வழியாக ஐயனார்கொட்டாயை அடைலாம். மாவட்ட தலைநகரான தருமபுரி<nowiki/>யில் இருந்து 46 கி.மீ. தூரத்தில் உள்ளது. மாநில தலைநகர் சென்னையில் இருந்து 303 கி.மீ. தூரத்தில் உள்ளது.  

## காலநிலை
ஐயனார் கோட்டை சராசரி வெப்பநிலை 25.8 டிகிரி செல்சியஸ் மற்றும் சராசரி மழையளவு 874 மி.மீ ஆகும்.  

## தொழில்கள்
ஐயனார் கோட்டைப் பகுதி வறட்சியான பகுதியாகும். இங்கு மேட்டு நிலங்களே அதிகம். இங்கு மானாவரி பயிர்கள் என்று அழைக்கப்படக்கூடிய சாமை, கொள்ளு, அவரை, போன்ற மேட்டு நில தானியங்கள் விளைவிக்கப்படுகின்றது. இப்பகுதியில் அதிக அளவில் செங்கல் உற்பத்தி நடைபெறுகிறது. இங்கு உற்பத்தி செய்யப்படும் செங்கல்<nowiki/>கள் தருமபுரி, கிருஷ்ணகிரி, புதுக்கோட்டை, சென்னை, தஞ்சாவூர், திருச்சி, கோயம்புத்தூர் போன்ற பகுதிகளுக்கு அனுப்பப்படுகிறது.
# தண்ணீர்ப் பன்னா


**தண்ணீர்ப் பன்னா** அல்லது **தண்டிப்பண்ணா, நாக்கண்டம்** ( *Inshore lizardfish* ) என்பது பெரும்பாலும் மேற்கு அட்லாண்டிக்கில் காணப்படும் சினோடோன்டிடே குடும்பத்தைச் சேர்ந்த மீன் இனம் ஆகும்.  

## விளக்கம்
தண்ணீர்ப் பண்ணா மீன் அதிகபட்ச நீளமாக சுமார் 50 செ.மீ வரை இருப்பது பதிவு செய்யப்பட்டுள்ளது. ஆனால் பொதுவாக இது சுமார் 40 செ.மீ நீளத்திலேயே காண இயலும். இவற்றின் ஆயுட்காலம் ஒன்பது ஆண்டுகள் வரை இருக்கலாம். இவை அதிகபட்சமாக 900 கிராம் எடை வரை காணப்படுகின்றன. அந்த பக்கவாட்டு கோட்டு நீளத்தில் சுமார் 60 செதில்களைக் கொண்டிருக்கும். தண்ணீர்ப் பண்ணாவுக்கு முதுகு துடுப்புகள் இல்லை, ஆனால் 10-13 முதுகு மென்கதிர்கள் உண்டு. அதேபோல குத முட்கள் இல்லை, 11-13 குத மென் கதிர்கள் உள்ளன. தண்ணீர்ப் பண்ணா மீனின் முதுகுப் பக்கமானது பழுப்பு நிறத்தில் இருந்து ஆலிவ் நிறம் வரை இருக்கும். வயிற்றுப் பக்கம் வெள்ளை முதல் மஞ்சள் வரை இருக்கும். இளம் மீன்களின் உடலில் கரும் புள்ளிகள் இருக்கும், இந்த புள்ளிகள் இவை வளரும்போது குறைகின்றன/இல்லாமல் போகின்றன.  

## உணவு
தண்ணீர்ப் பண்ணா மீன்கள் பதுங்கியிருந்து வேட்டையாடக்கூடியன. இதன் உணவில் பல்வேறு வகையான மீன்கள் மற்றும் சிறிய முதுகெலும்பற்றவைகளான இறால், நண்டுகள், தலைக்காலிகள் போன்றவை அடங்கும்.  

## வாழ்விடம்

இந்த மீன்களின் வாழ்விடங்களாக ஆழமற்ற கடலடித் தரைப்பகுதிகளாக உள்ளன. சிறுகுடாக்கள், கடல்புற்களுள்ள பகுதிகள், கழிமுகங்கள், விரிகுடாக்கள் போன்ற பொதுவாக மணல் அல்லது மண் தரைப்பகுதியில் காணப்படுகின்றன. பெரிய மீன்கள் கண்ட திட்டுக்கு மேலே திறந்தவெளி கடலிலும் இருப்பது கண்டறியப்பட்டுள்ளது.
# ஆராங்கு


**ஆராங்கு** அல்லது **பாலா மீன்** (*Roosterfish*) என்பது ஒரு மீன் இனம் ஆகும். இது பெரும்பாலும் பாகா கலிபோர்னியாவிலிருந்து பெரு வரை கிழக்கு பசிபிக்கின் வெப்பமண்டல கடல் நீரில் காணப்படுகிறது. ***நெமாடிஸ்டியஸ்*** இனத்தில் மற்றும் **நேமாடிஸ்டிடே** குடும்பத்தில் உள்ள ஒரே மீன் இனம் இது. இது அதன் "சேவல் கொண்டை", முதுகு துடுப்பின் ஏழு மிக நீண்ட முட்களால் தனித்து அடையாளம் காணப்படுகிறது.  

ஆராங்கு மீனின் பள்ளை என்ற காற்றுப் பைக்கும், அதன் மூளைக்கும் எலும்புத் துளைகள் வழியாக தொடர்பு உண்டு. அதுபோல அதன் உட்புற செவிக்கும் தொடர்பு உண்டு. இதனால் விந்தையான ஒலியை இந்த மீனால் எழுப்ப இயலும்.  

ஆராங்கு மீனானது 1.6 மீ (5 அடி 3 அங்குலம்) நீளம் வரையும், 50 கிலோ (110 பவுண்ட்) எடை வரையும் எட்டும். இந்த மீன்களின் சராசரி எடை சுமார் 20 பவுண்ட் (9.1 கிலோ) ஆகும். இந்த மீன் தூண்டில் மீன்பிடி விளையாட்டுகளில் பிரபலமானது, ஆனால் இது ஒரு நல்ல உணவு மீனாக கருதப்படவில்லை. இதை பிடித்து விட்டுவிட கடுமையாக பரிந்துரைக்கப்படுகிறது.
# வில்லியம் ஹென்றி ட்ரூ

**வில்லியம் ஹென்றி ட்ரூ** (ஆங்கிலம்: William Henry Drew) திருக்குறளை ஆங்கிலத்தில் மொழிபெயர்த்த 19-ஆம் நூற்றாண்டைச் சேர்ந்த கிறிஸ்தவ மதபோதகர் ஆவார். இவர் திருக்குறளின் முதல் 630 பாக்களை மட்டுமே மொழிபெயர்த்தார்.  

## வாழ்க்கைக் குறிப்பு
வில்லியம் ஹென்றி ட்ரூ திருக்குறளை 1840-இல் ஆங்கிலத்தில் உரைநடை வடிவில் மொழிபெயர்த்து வெளியிட்டார். குறளின் 133 அத்தியாயங்களில் முதல் 63 அத்தியாயங்களை மட்டுமே ட்ரூ மொழிபெயர்த்தார். தனது மொழிபெயர்ப்பின் முதல் பதிப்பில் தனது ஆங்கில மொழிபெயர்ப்புடன் சேர்த்து குறளின் தமிழ் மூலம், பரிமேலழகரின் உரை, ராமானுஜக் கவிராயரின் விளக்கவுரை ஆகியவையும் பதிப்பித்தார். ட்ரூவின் மொழிபெயர்ப்பு பரிமேலழகரின் உரையை சார்ந்து இருந்த வகையில் குறளின் தமிழ் மூலத்தோடு பெரும்பாலும் ஒத்திருந்தது. 1852-ஆம் ஆண்டு ஜான் லாசரஸ் என்ற மற்றொரு மதபோதகர் ட்ரூவின் பணியைத் திருத்தம் செய்து (அத்தியாயங்கள் 1 முதல் 63 வரை) எஞ்சியிருந்த அதிகாரங்களையும் (அத்தியாயம் 64 முதல் அத்தியாயம் 133 வரை) தானே மொழிபெயர்த்து வெளியிட்டார். இவ்வாறே ட்ரூவும் லாசரஸும் சேர்ந்து திருக்குறளுக்கு முதன்முறையாக முழுமையான ஆங்கில மொழிபெயர்ப்பினை உருவாக்கினர்.  

"ட்ரூ ஒரு பக்தியுள்ள மனிதராகவும் ஒரு வைராக்கியம் கொண்ட மதபோதகராகவும் பண்பார்ந்த நபராகவும் தமிழ் மீது பற்று கொண்ட மாணவராகவும் இருந்தார் . . . தொல் தமிழ் நூலான குறளுக்கான அவரது மொழிபெயர்ப்பானது, அவர் அப்பணியினை முழுமையாக முடிக்கும் முன்னரே மறைந்து விட்டபோதும், அவரை ஐரோப்பிய தமிழ் அறிஞர்களின் வரிசையில் முதன்மையானவராக வைத்தது . . . திரு. ட்ரூவுடனான எனது தினசரி சம்பாஷனையின் விளைவாக எனக்குக் கிடைத்தத் தமிழ் படிப்புக்கான தூண்டுதலில் நான் மிகவும் பயனடைந்தேன்," என்று ராபர்ட் கால்டுவெல் குறிப்பிடுகிறார்.
# மீப்பெரும் குழல்கள்


**மீப்பெரும் குழல்கள்** (**Great vessels**) என இதயத்திலிருந்து குருதியை வெளிக்கொணரும் அல்லது கொண்டு செல்லும் பெரிய குருதிக் குழல்கள் குறிப்பிடப்படுகின்றன. இவையாவன:  

- மேற் பெருஞ் சிரை
- கீழ்ப் பெருஞ் சிரை
- நுரையீரல் தமனிகள்
- நுரையீரல் சிரைகள்
- பெருந்தமனி

மீப்பெரும் குழல்களின் இடமாற்றம் பிறவிசார் இதயக் குறைபாடுகளில் ஓர் குழுமமாகும்; இக்குறைபாடுகளில் இந்த மீப்பெரும் குழல்களில் ஏதேனும் ஒன்று தன்னுடைய வழமையான இடத்தில் இல்லாது மாற்றிடத்தில் அமைந்திருக்கும்.
# உடற் குழலியல்



**உடற் குழலியல்** (**Angiology**) சுற்றோட்டத் தொகுதியிலுள்ள தமனிகள், சிரைகள் மற்றும் நிணநீர்த் தொகுதியிலுள்ள நிணநீர் நாளங்களைக் குறித்த மருத்துவச் சிறப்புக் கல்வியாகும்.  

ஐக்கிய இராச்சியத்தில், இத்துறை *ஆஞ்சியாலஜி* என்றும் ஐக்கிய அமெரிக்காவில் **நாளஞ்சார் மருத்துவம்** என்றும் அழைக்கப்படுகின்றது. இத்துறையில் குருதிக்குழல் தொடர்புடைய நோய்களின் தடுப்பு, கண்டறிதல் மற்றும் தீர்வு குறித்து கற்பிக்கப்படுகின்றது.
# கேப்டன் அமெரிக்கா (1990 திரைப்படம்)



**கேப்டன் அமெரிக்கா** என்பது 1990 ஆம் ஆண்டு இயக்குநர் 'ஆல்பர்ட் பியூன்' இயக்கத்தில் வெளியான மீநாயகன் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து மார்வெல் என்டர்டெயின்மென்ட் குரூப், ஜட்ரான் பிலிம் மற்றும் 21வது செண்டூரி பிலிம் கார்ப்பரேஷன் போன்ற நிறுவனங்கள் இணைந்து தயாரித்துள்ளது.  

இந்த திரைப்படம் இரண்டாம் உலகப் போரின் போது இசுடீவ் ரோஜர்சு என்பவர் கேப்டன் அமெரிக்காவாக மாறி ரெட் சுகுள் என்ற வில்லனை எதிர்த்துப் போராடுகிறார். பனியில் உறைந்து மீண்டும் உயிர் பிழைத்த பின்னர் ஒரு குற்றவாளி குடும்பத்திலிருந்து அமெரிக்க ஜனாதிபதியை காப்பாற்றுகிறார்.
# இதய உறை


**இதய உறை**, (**pericardium**) அல்லது **இதய உறைப்பை**,(**pericardial sac**) என்பது இதயத்தையும் மீப்பெரும் குழல்களின் வேர்களையும் அடக்கியுள்ள இரு-சுவர்களுடைய பை. இது இரண்டு அடுக்குகளாக உள்ளது; வெளி அடுக்கு வலுவான இணைப்பிழையத்தாலும் (**நார்ச்சவ்வு இதய உறை**), உள்ளடுக்கு சீரச் சவ்வாலும் (**சீரச்சவ்வு இதய உறை**) ஆனது. இதயப்புறப்பை நீர்மம் நிறைந்துள்ள இதயஞ்சூழ் குழியை அடக்கியுள்ள பெரிகார்டியம் மார்பு இடைச்சுவரின் மையப்பகுதியை வரையறுக்கிறது. இது இதயத்தை பிற அமைப்புகளிலிருந்து பிரிக்கிறது. மேலும் நோய்த்தொற்று, மழுங்கிய பேரதிர்ச்சியிலிருந்து காக்கிறது. இதயத்தின் அசைவுகளுக்கு உராய்வைக் குறிக்கும் உயவூட்டியாகவும் விளங்குகின்றது.
# பொப்பிடி


**பொப்பிடி** (*Boppidi*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643245. இந்த ஊரானது நல்லூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும், மாநிலத் தலைநகரான சென்னையில் இருந்து 301 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 409 குடும்பங்களும் 1732 மக்களும் வசிக்கின்றனர். இதில் 893 ஆண்களும் 839 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 46.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## கோயில்கள்
- பொப்பிடி செல்லியம்மன் கோயில்

## மேற்கோள்
# மரியா இரேசா


**மரியா அஞ்சலீட்டா இரேசா** (*Maria Angelita Ressa*, பிறப்பு: அக்டோபர் 2, 1963) பிலிப்பீனிய-அமெரிக்கப் பத்திரிகையாளரும், நூலாசிரியரும், 'இராப்பிலர்' இணையவெளிப் பத்திரிகையின் பணிப்பாளரும் ஆவார். இவர் முன்னதாக சி.என்.என் செய்தி நிறுவனத்திற்காக தென்கிழக்காசியாவின் முன்னணி புலனாய்வு செய்தியாளராக இரண்டு தசாப்தங்களாகப் பணியாற்றியுள்ளார்.  

2020-இல், சர்ச்சைக்குரிய பிலிப்பீன்சு இணையவெளிக் குற்ற எதிர்ப்புச் சட்டத்தின் கீழ் அந்நாட்டு அரசாங்கத்தால் குற்றவாளி எனத் தீர்ப்பளிக்கப்பட்டது. இந்த நடவடிக்கை பத்திரிகை சுதந்திரத்தின் மீதான தாக்குதல் என மனித உரிமை அமைப்புகள் மற்றும் பத்திரிகையாளர்களால் கண்டனம் செய்யப்பட்டது.  

இவருக்கு 2021-இற்கான அமைதிக்கான நோபல் பரிசு உருசிய ஊடகவியலாளர் திமீத்திரி முராத்தொவுடன் இணைந்து "சனநாயகம் மற்றும் நீடித்த அமைதிக்கான முன்நிபந்தனையான கருத்து சுதந்திரத்தைப் பாதுகாப்பதற்கான அவர்களின் முயற்சிகளுக்காக" வழங்கப்பட்டது. எல்லைகளற்ற செய்தியாளர்களால் தொடங்கப்பட்ட தகவல், சனநாயக ஆணையத்தில் 25 முன்னணி நபர்களில் இரேசாவும் ஒருவர்.  

## விருதுகளும் சிறப்புகளும்
- 2018 இல், உலக செய்தித்தாள்கள் சங்கத்தின் சுதந்திரத்தின் தங்க எழுதுகோல் விருது வழங்கப்பட்டது.
- 2018 நவம்பரில், பத்திரிக்கையாளர்களைப் பாதுகாக்கும் குழு "தொடர்ச்சியான தொல்லைகளுக்கு மத்தியில் அவரது ஊடக தைரியத்தை அங்கீகரிப்பதற்காக" குவென் இஃபில் பத்திரிகை சுதந்திர விருதை இரேசாவுக்கு வழங்கியது.
- 2018 திசம்பரில், *டைம்* இதழின் 2018 ஆம் ஆண்டின் நபராக, உலகெங்கிலும் உள்ள பல செய்தியாளர்களின் "உண்மையின் மீதான போர்" உடன் இணைந்து பணியாற்றியமைக்காக தேர்ந்தெடுக்கப்பட்டார். 1986 ஆம் ஆண்டில் முன்னாள் அரசுத்தலைவர் கொரசோன் அக்கினோவுக்குப் பிறகு பட்டம் பெற்ற இரண்டாவது பிலிப்பீனிய இரேசா ஆவார்.
- 2019 ஏப்பிரலில், *டைம்* இதழின் உலகின் மிகவும் செல்வாக்கு மிக்க 100 நபர்கள் பட்டியலில் சேர்க்கப்பட்டார்.
- 2019 அக்டோபரில், பிபிசியின் *100 பெண்கள்* பட்டியலில் சேர்க்கப்பட்டார்.
- 2021 ஏப்பிரலில், இரேசாவிற்கு யுனெஸ்கோ/கிலெர்மோ கானோ உலக பத்திரிகை சுதந்திர விருது வழங்கப்பட்டது.
- இரேசா 2021 ஆம் ஆண்டின் அமைதிக்கான நோபல் பரிசுக்கு முன்னாள் நோர்வே வெளிவிவகார அமைச்சர் யோனாசு கார் இசுட்டோரால் பரிந்துரைக்கப்பட்டார். 2021 அக்டோபர் 8 இல், இரெசா அதிகாரப்பூர்வமாக திமீத்திரி முராத்தொவ் உடன் பரிசு பெறுபவராக அறிவிக்கப்பட்டார். "சனநாயகம் மற்றும் நீடித்த அமைதிக்கான முன்நிபந்தனையான கருத்து சுதந்திரத்தைப் பாதுகாப்பதற்கான அவர்களின் முயற்சிகளுக்காக" இது வழங்கப்பட்டது.
# பூதிஅள்ளி


**பூதிஅள்ளி** (*Budihalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643238. இந்த ஊரானது பேவுஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பாலக்கோட்டில் இருந்து 8 கிலோ மீட்டர் தொலைவிலும், மாநிலத் தலைநகரான சென்னையில் இருந்து 302 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 52 குடும்பங்களும் 213 மக்களும் வசிக்கின்றனர். இதில் 130 ஆண்களும் 93 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 61.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சின்னண்ணஅள்ளி


**சின்னண்ணஅள்ளி** (*Chennanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643214. இந்த ஊரானது எம். செட்டிஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 110 குடும்பங்களும் 443 மக்களும் வசிக்கின்றனர். இதில் 233 ஆண்களும் 210 பெண்களும் அடங்குவர்.  

## மேற்கோள்
# சின்னராயனஅள்ளி


**சின்னராயனஅள்ளி** (*Chennarayanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643262.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1412 குடும்பங்களும் 5652 மக்களும் வசிக்கின்றனர். இதில் 2949 ஆண்களும் 2703 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 52.18% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# எஸ். எம். நாசர்


**எஸ். எம். நாசர்** (*S. M. Nasar*) என்பவர் தமிழ்நாட்டைச் சேர்ந்த அரசியல்வாதி மற்றும் திராவிட முன்னேற்றக் கழக சட்டமன்ற உறுப்பினர். இவர் திருவள்ளூர் மாவட்டம் ஆவடியைச் சார்ந்தவர். நாசர், தமிழ்நாடு சட்டப்பேரவைக்கு 2021 மே மாதம் நடைபெற்ற தேர்தலில் ஆவடி சட்டமன்றத் தொகுதியில் திமுக வேட்பாளராகப் போட்டியிட்டு தமிழக சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இதற்கு முன்னர் 2016-ல் நடைபெற்ற சட்டமன்றத் தேர்தலில் போட்டியிட்ட நாசர் வெற்றிவாய்ப்பினை இழந்தார்.
# சிக்கதோரணப் பெட்டம்


**சிக்கதோரணப் பெட்டம்** (*Chikkadornabettam*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643208. இந்த ஊரானது சிக்காதோரணம்பேட்டம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,144 குடும்பங்களும் 4,456 மக்களும் வசிக்கின்றனர். இதில் 2,330 ஆண்களும் 2,126 பெண்களும் அடங்குவர்.  

## கோயில்கள்
- சிக்கதோரணப் பெட்டம் முனிதேவர் கோயில்
- சிக்கதோரணப் பெட்டம் பெருமாள் கோயில்
- சிக்கதோரணப் பெட்டம் பாவிழி பொன்னியம்மன் கோயில்
- சிக்கதோரணப்பெட்டம் பசவண்ணசாமி கோயில்

## மேற்கோள்